Diari Oficial de la Generalitat Valenciana


Sumari del DOGV 8717, del 15-01-2020 (2019/10116)

Notificació de la sentència dictada en el procediment de divorci contenciós número 1116/2016.
---------------------------------------------------------------------------------------------

### Dades del document

Número de DOGV
:   8717

Data del DOGV
:   15-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10829


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment de divorci contenciós número 1116/2016. [2019/10491]  
En aquest procediment de divorci contenciós seguit a instàncies d'Estela Aparisi Martínez contra Philippe Quetin, s'ha dictat sentència, l'encapçalament i dispositiva de la qual són literalment:  
  
  
«Sentència número 309/2017  
Magistrada jutgessa que la dicta: Sandra Gil Vicente  
Lloc: Gandia  
Data: 19 de desembre de 2017  
Part demandant: Estela Aparisi Martínez  
Advocada: Mónica Berbegall Cotaina  
Procurador: Carlos Moya Valdemoro  
Part demandada: Philippe Quetin   
Advocat:   
Procurador:   
Objecte del judici: divorci  
Dispositiva  
Estime parcialment la demanda interposada per Estela Aparisi Martínez, contra Philippe Quetin, i dispose el divorci dels expressats, amb tots els efectes legals, i especialment els següents:  
  
1r. La filla menor d'edat quedarà en companyia i sota la custòdia de la mare, si bé la pàtria potestat serà titularitat de tots dos progenitors però s'exercirà de manera exclusiva per la senyora Aparisi.  
2n. No s'hi estableixen visites a favor del pare.  
3r. En concepte de pensió alimentària per als fills, el senyor Quetin abonarà a la seua esposa la quantitat de 200 euros mensuals, per mesos anticipats i dins dels primers cinc dies de cada mes. Aquesta quantitat s'actualitzarà anualment, amb acord a la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries que es produïsquen en la vida dels alimentistes, entenent per tals els que tinguen caràcter excepcional i no siguen previsibles, com a despeses de malaltia, pròtesis òptiques o dentals o qualsevol altra despesa sanitària no coberta per la Seguretat Social o assegurança privada subscrita a aquest efecte, seran sufragats a mitges per tots dos progenitors, així com els convenients per a la seua formació de mediar acord o autorització judicial.  
4t. No s'hi estableix cap pensió compensatòria.  
Cada part abonarà les costes causades a instància seua i les comunes a mitges.  
Comuniqueu aquesta resolució, una vegada siga ferm el pronunciament de divorci, al Registre civil on conste inscrit el matrimoni.  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació, amb expressió dels pronunciaments que impugna (art. 458 LECn).  
  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació s'haurà de constituir un depòsit de 50 ?, que li serà retornat només en el cas que el recurs siga estimat.  
El depòsit haurà de constituir-lo ingressant la citada quantitat en el banc Banesto, en el compte corresponent a aquest expedient (JJJJ 6536 JH EEEE AA) indicant, en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa.  
  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «concepte» el número de compte el codi i la data en la forma exposada en el paràgraf anterior.  
Així, aquesta és la meua sentència, que pronuncie, mane i signe.»  
  
Publicació. Donada, llegida i publicada va ser l'anterior sentència per la jutgessa que la va dictar, mentre celebrava audiència pública el mateix dia de la data, de la qual cosa com a lletrada de l'Administració de justícia en done fe, a Gandia, 19 de desembre de 2017.  
Atés el desconeixement de l'actual domicili o residència de la part demandada, per diligència d'ordenació de 10 de juliol de 2019, la lletrada de l'Administració de justícia, Silvia Lacueva Subirats, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència.  
  
Gandia, 10 de juliol de 2019.- La lletrada de l'Administració de justícia: Silvia Lacueva Subirats.